Garry Marshall

Garry Marshall (õieti Garry Kent Masciarelli; 13. november 1934 Bronx, New York – 19. juuli 2016 Burbank, California) oli Ameerika Ühendriikide näitleja ja filmilavastaja. Ta oli ka kümnete telesarjade stsenarist ja produtsent.

Kui Ameerikas on ta tuntud peamiselt populaarse telesarja "Happy Days" (1974–1984) loojana, siis mujal maailmas teatakse teda pigem menufilmide "Kaunis naine" ("Pretty Woman"; 1990) ja "Põgenev pruut" ("Runaway Bride"; 1999) lavastajana.

Tema lavastajakäe all on valminud ka mängufilmid "Frankie ja Johnny" ("Frankie and Johnny"; 1991), "Printsessi päevikud" ("The Princess Diaries"; 2001) ja "Valentinipäev" ("Valentine's Day"; 2010). Ta oli ka mõne mängufilmi produtsent ja stsenarist. 

Näitlejana tegi ta kaasa paljudes filmides, kuid piirdus enamasti pisirollidega. Nii mõneski filmis mängis ta tuntud avaliku elu tegelasena iseennast.

Välislingid


Kategooria:Ameerika Ühendriikide näitlejad
Kategooria:Ameerika Ühendriikide filmilavastajad
Kategooria:Ameerika Ühendriikide stsenaristid
Kategooria:Ameerika Ühendriikide filmiprodutsendid
Kategooria:Sündinud 1934
Kategooria:Surnud 2016